als_Latn dik_Latn sag_Latn
Koalicioni LDK-AKR-Alternativa apel Teuta Rugovës: Mos gabo me fol sot!
- June 10, 2017 14:29
- Satirë
Koailicionin LDK-AKR-Alternativa është kapluar nga frika. Në mesin e tyre po dyshiohet se dikush nga ta mund ta thyejë heshtjen zgjedhore. Është vajza e presidentit historiko-gjeografiko-sociologjik, kandidatja për deputete e tyre, të cilës LAA po i frikësohet.
Teuta Rugova, e cila për tre vite nuk e kishte hapur asnjëherë të vetme gojën, të paktën për të marrë fjalën, kandidatja e cila ishte e dyshuar që mund të flasë sot. Prandaj, koalicioni i prirë nga Avdullah Hoti, ka apleuar tek deputetja më simpatike e legjislaturës së kaluar, që të ruaj heshtjen edhe sot.
“Teuta, duro edhe sot. Ti e ke dëshmuar veten me heshtjen tënde të artë. Teuta, sot është dita jote, por kursehu nga fjalët. Mjaftohu me buzëqeshjen tënde presidenciale, të trashëguar brez pas brezi”, thuhet në kërkesën e koalicionit LDK-AKR-Alternativa drejtuar kandidates së tyre për deputete, Teuta Rugova.
E kontaktuar nga ne për të marrë qëndrim në lidhje me këtë, vajza e presidentit ka hapur telefonin, por nuk ka folur për 6 minuta e 36 sekonda, gjë që më pas e ka detyruar korrespodentin tonë për familjen presidenciale, President Historikaj, që ta shkëpus lidhjen. I tërë rezultati i këtij komunikimi përmes telefoni ka qenë shpenzimi i 63 centëve nga mbushja e 3 eurove që korrespodenti ynë i pati vënë në numrin e tij natën e mbrëmshme.
Lajmet në rubrikën "Satirë" janë lajme satirike, dhe si të tilla në shumicën e rasteve janë lajme të sajuara dhe jo të vërteta.
als_Latn eng_Latn nya_Latn als_Latn als_Latn als_Latn als_Latn als_Latn